Amek a t-bduY weḍris-agi ? Dija atan bdiY-t akken i yebda Zimu yiwet tullist yellan deg wedlis-nni "Amdakel", atan ihi ẓewreY. Tura amek ? A t-bduY akken tebda akken yiwet temcumt aḍris-is imi tebYa a d-temmeslay Yef tfaska umezqun amaziY. Tenna deg wawal-is : il était une fois…Awah s teqbaylit : macahu ! yella yiwet tikkelt yiwen uMark Tuta, yiwen wass yemlal akk d yiwet n Newara. Gren-d yiwet tekti, ad « mmariajin » amezgun akk d teqbaylit…(ur d-tkemmel ara Tatie Tamcumt, tili ur rẓiY ara akk aqerru-w, a d-suqleY kan…) Ad eerḍeY akken nniḍen, a tt-urareY d azantiliktwal.
Amezgun s teqbaylit. Ticki d-yesdukkel yiwen sin wawalen-agi a d-yemmekti yiwen wergaz iḥemmlen idles aqbayli, i d-yerran ar teqbaylit iḍrisen uran kra n imyura n umaḍal yettwassnen akk d kra n wid ur nettwassen. Muḥya. Yerra-ten-id, yenna-ten-id d tinin deg tkaṣiḍin, kra uraren-ten. Muḥya yerfa imir-nni aṭas imi Iqbayliyen ḥemmlen kan ccna d ccḍeḥ, zdag rdag. Yenna-yas: ur d-ttasen ara ma tenniḍ-asen d amezgun. Ilaq a sen-yini yiwen d ccna, ar deqal a sen-d-iseddu amezgun deg tazwara…Maca yiwet tikkelt, xedmen akken, gan-d deg wahil ccna, tazwara s umezgun. Ihi nutni tturaren, iqbayliyen-nni-nneY messakit ḥaren a d-yaweḍ ccna, dYa ttsuYun, ttiẓifen… Muḥya yerfa, yefqee, yeddiguti yakk deg leqbayel-agi ur nḥemmel deg tẓuri anagar asgember…
30 ans après
Tura meḥsub tarumit-agi i d-seddayeY d tajmilt i Marc Touta. Anwa-t Marc Touta-yagi tura ? Arğu ! Dija wissen ma a k-d-iniY anwa-t yakk...
ẓriY kan d akken yessen yiwen weqbayli, gan yiwet tkebbanit, MoveTobe. SteqsaY «Google » Yef tkebbanit-agi , yenna-yi-d « anda k-ẓriY nekk!!!» Yenna-d kan belli wid yebYan ad msebrun war ma rẓan ijeqḍuren, ad afen amek deg wesmel rupturetranquille.com. Lḥaṣun nekk asmel-agi yexḍa-yi. Ulac riptir, ulac cemmandeffir…Mi, ahat llan wid ad yafen iḥeckulen yelhan deg-s…
Smail Chertouk, safik d aqbayli, iḥemmel taqbaylit. Qqaren irumiyen deffir yal argaz yufraren, tella tmeṭṭut…Ur aY-tuqae ara!
Tura nenna-d yella Marc Touta, Smail Chertouk, terna-d Yur-sen Newara. Anta Newara? Wagi d asteqsi yelhan. Amek akken, wi tt-ilan Newara-yagi tura. Newara Imyura, awwah, iwacu mači Newara Facebook ihi, neY Newara takebbanit deg txeddem neY Newara Marathon, imi tḥemmel ad texdem Marathon. A d-nini Newara n at Wagnun, yerran…tagi d taqdimt, d ayen ur tesseḍsay ara akkya. Newara Beleid kan axir. Newara tḥemmel taqbaylit, tḥemmel tira s teqbaylit, tebYa ad tili teqbaylit am tutlayin akk nniḍen. Ur teclie ara ma semman-as «taqbaylit » neY «tamaziYt», l’essentiel, d taqbaylit.
Txeddmem « théâtre » neY? Safik tzemrem ad txedmem « théâtre » s teqbaylit. Ih, nezmer a t-nexdem ula s « tYuddalit». Dacu-tt tYuddalit-agi tura? D yiwet tmeslayt, ur tettwaru, ur tettwahḍar. A wi !!!! (ttmajiniY-d kan!, ulac-iyi dinna, tojor ulac-iyi ! ) Anwa ad yuraren, d kemmini ? Ih, d nekki ih. Ma fkiY-am-d aḍris-agi ad t-turareḍ ? Ih, mi s teqbaylit. Ḍebber aqerru-m, err-it-id ar teqbaylit! Truḥ d tazzla, d tazzla…tettazzal tettazzal, ticki teeya, tettazzal, almi tewweḍ ar dadda-s Arezqi. Anwa-t Urezqi-yagi daYen. D Arezqi Lbacir? Xaṭi mači d Lbacir, yexḍa. Wagi ur yesei ara cclaYem. I Urezqi Lbacir yesea claYem? Arezqi Lbacir ahat ur yesei ara, mi Lbacir yesea. Ah! Ihi! Wagi Arezqi kan.
Taqbaylit, Arezqi, mači d ameslay i tt-yettmeslay, yettrispiri-tt, yeggar nnefs yes-s. Kra yellan deg-s ihedder taqbaylit, mači d iles-is kan i tt-iheddren. Taqbaylit tettkuffut-d seg-s. Ur s-yuḥtam ara akkya. Yezmer ad iruḥ ar yiwen, Yas ur s-yewwiḍ ara ar tefdent, a s-yini “ttxilek ini-yi-d kra neY kra s teqbaylit”. Netta yezmer i kra-nni neY kra-nni d nnig n kra-nni. TettefY-d seg-s am tidi. Ticki tuzzleḍ aṭas, ad tettcercureḍ d tidi, netta yettcercur d taqbaylit. Ihi, dadda-s Arezqi, yenna-yas: ad eerḍeY imi d kemmini. Anamek-is tura, lemmer mači d nettat, a s-yini ur ssineY ara a taeerḍit. Imi d nettat, yenna-yas, Yas ad eeẓẓreY uḍan, a s-d-rreY aḍris-agi ar teqbaylit. Ad steqsiY medden ad iyi-eiwnen. Netta rebbi yeẓra. Yezmer a d-yerr ar teqbaylit ula d E=MC2. Ihi akken i teḍra. Yerra-t-id ar teqbaylit weḍris-nni. Aḍris-agi tura, wi t-ilan? D aḍris n Nora Aceval. D tarusit ? Awah tazzayrit ! Ihuh !!! Medden ttarran-d wid i Y-yifen, kenwi…safik ahat qrib a Y-d-terrem Tahar Ouettar ar teqbaylit!!!???? Awlidi! Ulac awlidi!!! Tasekla-s d ayen icebḥen. Ipi ahat Wlad Sidi Xaled-agi ansi i d-tefruri d ImaziYen; d “ouled” kan i k-yejjinin. Atan Micli yeččur d “weld”. Ipi ur clieeY ara, Yas mači d ImaziYen, tasekla-s tecbeḥ, aḍris-agi yecbeḥ, tsemma-yas “tussna n tlawin d tayri”…tayri? Ih, tayri! Tayri tayri neY tayri? Tayri. Ihi yelha. Arezqi yerra-t-id ar tagi-nneY «Tid n tlawin ». Deg wawal-nni “tid”, yella kullec, tayri, tuzzuft, tilelli… Ilaq ad tissineḍ taqbaylit. Arezqi, ur iḥewwes ara yakk deg umawal-nni n tmaziYt tatrart akken a d-yaf d akken deg «tid » , tella tayri, tella tuzzuft, tella tlelli, d wayen yugaren aya…
Aḍris n Urezqi at Rabie yeffeY-d d ayen ur ireggu yiwen i tmesliwt. Nekk s timmad-iw sliY cwiṭ kan seg-s maca d imeslayen ad tesweḍ am tissit yelhan. Tugniwin n tmedayzt i d-yesmetayen ciṭuḥ “Luceafarul” n Eminescu deg tazwara…
Aḥeckul mači s yiwen uḥertit kan a t-id-sseḥluliḍ. Cwiṭ s-ya, cwiṭ s-ya, tiqit s-ihin, ternuḍ-as-d cwiṭ daYen s-ya. Cwiṭ n Smail Chertouk, cwiṭ n Touta Marc, cwiṭ n Newara Beleid, cwiṭ Urezqi at Rabie, ternuḍ-as-d daYen cwiṭ n Touta Marc, terreḍ-as daYen cwiḍ n Smail Chertouk, tessurgeḍ-as-d cwiṭ n Urezqi, tbexxreḍ-as s cwiṭ n Newara, uqbel a d-ikuffet, rnu-yas cwiṭ n Smail Chertouk…kan akken alma yuYal d aḥeckul iḥeckulen, win t-yeččan ad iteddu Yef anzaḍen ucekkuḥ-is.
Mazal ur kfan asewjed n uḥeckul amezwaru, almi s-nnan a d-nernu wiyaḍ. Win yeččan tacriḥt n tsekkurt ur iqenne ara. « Bon, c’est tiré par les cheveux » tagi daYen, Lwennas yettmeslay-d Yef wid yeččan tamurt, kečč terriḍ-t-id Yef wid ibennun tamurt. Ih kamim, ur qnieen ara. Nnan-as a neg Tafaska n Umezgun AmaziY. Iiiiiiih AmaziY daYen?? Ih AmaziY ih! Atan ulac icawiyen? Tura kenwi, kra kan ulac icawiyen. Icawiyen, icawiyen…Iwacu ur as-tsemmam ara Tafaska Umezgun Aqbayli? I lemmer qabel ad ilin icawiyen ad yebYun ad ttikkin. A s-inin, “awah iqbayliyen-agi!” Ipi mači ḥaca Icawiyen i yellan. Icelḥiyen, Irifiyen, Infusen, imuhaY...Zemren yakk ad ttikkin.
Tafaska ? d « Festival » neY? Ih. Ihi tYilem eeddit kan akka ad tsekkrem tafaska. Ihi terrim iman-nwen d kenwi i d Khalida Toumi? Tafaska, laqen “les moyens” a mimmi! Les moyens ?? Ih les moyens ih !!! Yella Marc Touta d Smail Chertouk, d Newara, d Urezqi at Rabie, berka-yaY. Yenna-yas Bigeard: «efkewt-iyi-d 10 am Benmhidi ad suffYeY Lezzayer si tmurt-is.” Iwi, tikkwal mači d “les moyens” i ixeddmen. I tura “les moyens”-agi ur tezmireḍ ara a ten-id-tiniḍ s teqbaylit ? Si si ; mi d tajmilt i Marc Touta. A wi ! Ihi imi tenniḍ, allalen tikkwal d tigzi, d « l’intelligence » a mimmi !!! Wigi sean tigzi werbae-agi. Maca ur wwiḍen ara 10. A d-nernu wiyaḍ. Tafaska d tafaska, meqqar a d-nnadi a nessimYer agraw. Llant trebbuyae n umezgun aqbayli dagi di Paris ? Zik-nni. Tura yekkat waḍu. Maca llan yemdanen iḥemmlen ixeddmen amezgun. Yella Nafee Mualek, d yiwen yessnen Muḥya, i ixedmen yid-s daYen amezgun. Yella daYen Yusef Dirami. Yella daYen Leaziz Beleid ixeddmen yakan amezgun. Tella Naima Khima, yella Aziz Arbia, tella daYen Samia Amer ixedmen di Brtv, i yessnen i izemren ad temmeslay zdat n waṭas medden war akukru. Ticki d-ufan kan yiwen, yiwen-nni a d-yawi meqqar Yas yiwen. DYa tinna akken qqaren Irumiyen: «deffir n yal argaz meqqren, teffer tmeṭṭut meqqren…” dYa muqlen deffir n yergazen daYen. Muqlen deffir n Urezqi at Rabie, ufan Nadia teffer, nnan-as fell-am i nettnadi. D agerruj i yufan.
Yella daYen Nunur d Nagib, Qezbul d Zalamit..Ufan Hamama Saci akk d Farouk Messaoudene akk d warrac n “Centre Culturel de Drancy”, ufan Djouher Malika Slimani, Karima Siber, Sabrina Redouane, Kamel Awaz, …d wiyaḍ
DYa meqqer wegraw. Wwḍen nnig 10. Ihi zemren ad suffYen Fransa seg tmurt-is, dayen. Eewwlen-d.
Heggan-as akken iwata.
Ass-nni 9 di yunyu, d ass n sed. Acu-t « sed »-agi tura, d « ssebt » a nnegr-im ! Sed, am sḍis(6) d ass wis 6 di ssmana. I lḥedd? “Acer”. Ansi d-yekka “acer”-agi tura? Wissen! Acer d ass lḥedd, daya! Safik d ass n Acer. Ihi a sen-d-nales I wussan. ARIM, ARAM, AHAD, AMHAD, SEM, SED, ACER. Kamel ait Zerrad yefka-yasen ismawen akken nniḍen. Nekk smenyifeY wigi.
Ihi Tafaska tella-d ass n Sed 9 yunyu akk d ass n Acer 10 yunyu deg tzeqqa n BRTV. Tafaska Umezgun AmaziY. Tazwara nnan-d d tamenzut. Tekker-d Khalida Toumi seg Lezzayer, tenna-yasen giY acḥal d tafaska n umezgun dagi, tura kenwi ad teqqarem d tafeska tamenzut. Kkren-d daYen kra iqemqumen n yidles amaziY, nnan-as: ih yella-d winna n Batna, winna n CelYum Leid, akk d winna Lmuradiya, war ma nettu winna n Buzerriea...DYa kksen «amenzu », rran-t kan « tafaska umenzu amaziY».
D tafska d wawal, aṭas medden i d-yusan. Ihi targit n Muḥya teffeY. Ur d-usin ara ar zdag rdag, usan-d ad ẓren amezgun. D tiwaculin, d ilemẓiyen, d imYaren, d timYarin, d irgazen d tilawin. Tazeqqa n BRTV teččur. “Tid n tlawin” zdat n twaculin tiqbayliyin. Aḍris n Urezqi yerẓa qeddac d asalu i tutlayt taqbaylit. Llan wid yellan deg tzeqqa ttferriğen, sersen iqerra-nsen, neY yeffer cwiṭ udem-is s ufus-is, maca ulac urfan. D taqbaylit i d-yettarwen tilelli-s. Tella cwiṭ teqreḥ, maca ur telli d teqreḥ i tekksen tudert, d teqreḥ i d-yeslalen tilelli. TabYest n Newara ur tengugi ara. Ur tenneqrae ara. Ur teeriq ara. Aḍris n Urezqi yetturug-d seg imi-s am aman n wedrar seg imi n tala. Wid d-yusan kksen ffad s tidet n tmeṭṭut taqbaylit, s tlelli teḥwağ, s tlelli d-tesukkes… Aḥeckul isudd-d.
Newara tenna-d: taceqquft teedda akken iwata! Tazeqqa teččur, tasusmi teYli-d seg tazwara almi d tagara!! Wehmen akk lYaci, nnan-d d amzgun prufisyanal Akka, Marc Touta zemreY ak-d-iniY icebbeḥ atas taceqquft-a s la mise en scene izaden! Imeslayen n Dda rezqi susem kan!!! D ayen izaden!!!! LYaci nnan-d daYen d akken urareY-tt s cbaḥa!
D acu iyi-yenYan Yer tagara d Dda Rezqi! Yenna-d: D ass akw icebḥen di tudert-iw a Newara imi tefkiḍ azal yugaren kra yellan i wawalen uriY! Imeṭtawen deg wallen-is, iẓemmeḍ-iyi Yer Yur-s….”
D amezgun akken iwata, d amezgun akken i s-d-tewwi. Ulac tinna argaz sels-as taqendurt akken a d-yurar tameṭṭut. Tameṭṭut d tameṭṭut, argaz d argaz. D amezgun n imawlan umezgun. D amezgun “professionnel” aneam ih!
Arezqi at Rabie, Nafae Moualek d Youcef Dirami! Xedmen yiwen u triyu d ayen izaden maḍi madi! Digne de théâtre professionnel! Deg-s rran tajmilt icebḥen aṭas aṭas i Muhya!! Ieedda-d daYen Eaziz Beleid, yexdem kra n les imitations (Reda Malek, Said Saadi, Khaled Nezzar)... D ayen i wumi semman:” La semaine des AYyul (maci guignols)... Tzad daYen tegnitt agi! Leaziz Beleid yesken-d tawuri yufraren deg umezgun d uwesmejger n isertanen s imeslayen daYen i ilan iswi ad ssiwḍen izen asertan i wid s-yesmuzgten.
AYyul n Ğağis, aḍris n Ameẓyan Kezzar, Yran-t-id Newara Beleid, Ğuher Malika Slimani, Ḥamama Saci, Karima Siber, Lynda Tawanect, Rezqi at Rabie, Sabrina Redouane, Samia Amer – aṣeggem n turart sYur MARC TOUTA.
DYa deg tagi teḥka-yi-d yiwet yellan dinna : » d yiwet n temYart teqqim ṭṭerf-nneY nekk d ṣunya , tella nettat d wemYar-is dYa Kahina Slimani imi d-teYra aYyul n Ğanğis yella cwiṭ usexser deg-s , tenna-yas : » bezzaf cYel” tessetḥa. Ma yella d amYar-is netta la yettaḍsa. »
Llant diYen snat n tzeğigin I d-ixedmen yiwet n tceqquft Yef izejigen (Karima d Sabrina ) ula d nitenti amezgun mači d tawuri-nsent, ladYa sabrina, ula d nettat tezmer ad tezwer deg wennar-agi akka d asawen. Ayagi yeskan-d dakken d tagnit daYen i izemren a d-yeskeflen aṭas n tmussni yeffren ar yemdanen.
Zik-nni amezgun deg wezniq. Buefif d amezgun. I wakken ad turareḍ udem n Buefif neY i iteddun yid-s yessefk ad tissineḍ ad turareḍ amezgun. Amezgun yella deg yedles-nneY, yerna neuzz-it, maca ur s-nsemma ara amezgun. Yenna-yi-d yiwen: “tura kenwi am les intégristes, kra kan a Y-d-tinim, zik-nni agellid imaziYen yexdem akkan wi-hin yexdem akka...» Ur yeẓri ara d akken idles n tmetti am tikli n wemdan. I wakken ad tegzuḍ tikli n wemdan ad teṭṭileḍ amek d-yetturebba, amek tella temẓi-s, amek llan wassaYen gar-as d imawlan-is. Timetti neY aYref akken daYen, i wakken ad fehmeḍ tinekkit-is, idles ines, yessefk ad tmuqleḍ ar umezruy-is, amek llan zik-nni, amek teddun, amek ttlusun, amek ttmeslayen…S tmussni-agi n umezruy i tzemreḍ ad teẓreḍ ma tzemreḍ ad tleqqmeḍ kra umaynut fell-as neY ur yettaY ara. Mači cciea d asettef n wawalen n trumit, a s-tiniḍ dayen a s-d-awiY tatrara i teqbaylit.
Yella-d daYen «Lḥiḍ n facebook », Arezqi akk d Newara, sYur Smail Chertouk, aṭas i d-yesḍes, aṭas i d-yessaki daYen Yef ayen ur iẓer ara yiwen ticki i izerr(i yeYmeq) deg teywalt-agi s wallal n facebook neY n internet s umata.
Nadia AmYar-Rabia tecna-d s ifassen. D taceqquft i d-yesbedd Smail Chertouk. Nadia tessaweḍ tesseYli-d tasusmi deg tzeqqa, s turart yufraren i s i d-turar ccna s ifassen. D ayen icebḥen aṭas. Tihuski tzad, am wembiwel ifassen-is neY tmuYli-s d wamek akk turar s ṣṣura-s. Tecna-d s ifassen, mači s yiles: amdakkel n Ferḥat, ur ttru a tamYart n Ğamel Eellam, tecnam akk Yef zzin-iw n Newara, uYal-d kan n Zimu.
Ula d llufanat yellan tettrun deg tzeqqa, imi tella tcennu s ifassen Nadia, susmen. Izi ma ieedda-d a s-tesleḍ.
Tafaska-agi d umezgun s umata ad yernu kan afud i teqbaylit. Akken s-yenna Smail Chertouk (d asuqel seg tefransist):
“A s-tefkeḍ i tutlayt ad tečč anamek-is a s-tefkeḍ tiferkiwin n inumak, n twuri d wesnulfu. Amezgun d yiwet seg tferkiwin-agi anda tutlayt tettidir, tettenḥaf, tettawi-tt tumert n ddunit d wayen yettefriwisen deg-s. Iswi n Tfaska-yagi tamezwarut n Umezgun AmaziY d tudert a nidir tutlayt d allal n wesnulfu, d taYawsa i deg nettalas akken ma nella.”
Iswi wwḍen-t. Tanemmirt-nwen!
Asurif amecṭuḥ i MoveTobe, asurif annect ugejdur i umezgun aqbayli!
kab_Latn kab_Latn oci_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn